OpenLLM-France/wikimedia huggingface dataset:
# Abaza (hiria)

    Artikulu hau Errusiako hiriari buruzkoa da; kaukasoar herria gaitzat duena beste hau da: «Abaza»
Abaza (errusieraz: Абаза́; khakaseraz: Абаза) Errusiako hego-erdialdean dagoen Khakasiako hiria da. Abakan ibaiaren goialdean dago, Abakan hiritik 144 km hegoaldera. 2010ean 17.115 biztanle zituen.

## Historia

Abaza 1856an sortu zuten, eta burdin hobien ustiapenari esker garatu zen. 1966an hiri estatusa jaso zuen.

## Demografia

Biztanleriaren bilakaera :
| 1959 | 1970 | 1979 | 1989 | 2002 | 2010 |
| 11 646 | 15 202 | 15 818 | 17 630 | 18 052 | 17 115 |

## Erreferentziak

* 1 2 Абаза Mojgorod.ru
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q102469
* Multimedia: Abaza / Q102469
# Abazera

Abazera (Абаза Бызшва, Abaza Byzšwa) abazen hizkuntza da. Kaukasoar hizkuntzen artean, Ipar-mendebaldeko kaukasoar familiakoa, abkhazera, adigera, kabardera eta ubykherarekin batera.
Abazeraz abaza edo byzsva deritzo hizkuntzari. Nazioartean hizkuntza hori izendatzeko abaza, abazin, abazintsy, ahuwa, asuwa eta tapanta hitzak erabiltzen dira.
Abazera hizkuntzan, gutxi gorabehera, 45.000 lagunek hitz egiten dute munduan zehar. Hiztun gehienak Errusiar Federakundeko Karatxai-Txerkesia Errepublikan bizi dira, 13 herritan, eta beste zenbait Errusiar Federakundeko Kabardino-Balkarian, Nogai eta Adigian errepubliketan, eta Turkian, non gerrate kaukasoarren garaian (XIX. mendearen bigarren aldian) babestu ziren.

## Abazeraren historia

XIX. mendearen amaieran eta XX. mendearen hasieran abazeraz idazteko lehen ahaleginak egin ziren, horretarako alfabeto arabiarra erabiliz. 1932an alfabeto latindarrean oinarritutako idazkera erabiltzen hasi ziren, baina 1938tik aurrera, Moskuko gobernuak aginduta, alfabeto zirilikoa nagusitu zen.
Gaur egun, abazera hezkuntzan erabiltzen da, eta Karatxai-Txerkesiako Pedagogia-Unibertsitatean ere bai. Abazerazko lehen aldizkaria 1938an argitaratu zen.

## Abazeraren ezaugarriak

Abazeraren berezitasuna da fonologia-sistema konplexua izatea, munduko hizkuntzen artean aberatsenetakoa. Bokal gutxi izan arren, 61 kontsonante ditu. Fonologia-arloko konplexutasuna bere familiakoak diren abkhaziera eta ubykhera hizkuntzena adinakoa da. Horrez gain, euskararen antzera, SOA hurrenkerakoa da, morfologian ergatiboa darabil, eta aditzean marka asko biltzen du: subjektua, osagarri zuzena eta zehar-osagarria.

### Ortografia

| А а [a] | Б б [b] | В в [v] | Г г [ɡ] | Гв гв [ɡʷ] | Гъ гъ [ɣ] | Гъв гъв [ɣʷ] | Гъь гъь [ɣʲ] |
| Гь гь [ɡʲ] | ГӀ гӀ [ʕ] | ГӀв гӀв [ʕʷ] | Д д [d] | Дж дж [d͡ʒ] | Джв джв [d͡ʒʷ] | Джь джь [d͡ʑ] | Дз дз [d͡z] |
| Е е [e] | Ё ё [jo] | Ж ж [ʒ] | Жв жв [ʒʷ] | Жь жь [ʑ] | И и [i] | Й й [j] | К к [k] |
| Кв кв [kʷ] | Къ къ [qʼ] | Къв къв [qʷʼ] | Къь къь [qʼʲ] | Кь кь [kʲ] | КӀ кӀ [kʼ] | КӀв кӀв [kʷʼ] | КӀь кӀь [kʲʼ] |
| Л л [l] | Ль ль [ɮ] | ЛӀ лӀ [ɬʼ] | М м [m] | Н н [n] | О о [o] | П п [p] | ПӀ пӀ [pʼ] |
| Р р [r] | С с [s] | Т т [t] | Тл тл [ɬ] | Тш тш [t͡ʃ] | ТӀ тӀ [tʼ] | У у [u/w] | Ф ф [f] |
| ФӀ фӀ [fʼ] | Х х [x] | Хв хв [xʷ] | Хъ хъ [q] | Хъв хъв [qʷ] | Хь хь [xʲ] | ХӀ хӀ [ħ] | ХӀв хӀв [ħʷ] |
| Ц ц [t͡s] | ЦӀ цӀ [t͡sʼ] | Ч ч [t͡ɕ] | Чв чв [t͡ʃʷ] | ЧӀ чӀ [t͡ɕʼ] | ЧӀв чӀв [t͡ʃʷʼ] | Ш ш [ʃ] | Шв шв [ʃʷ] |
| ШӀ шӀ [t͡ʃʼ] | Щ щ [ɕ] | Ъ ъ [ʔ] | Э э [e] | Ю ю [ju] | Я я [ja] |

## Erreferentziak

* ↑ Euskaltzaindia. (2007-03-30). 38. araua - Munduko estatu-izenak. .
* ↑ Abazera, Amarauna

## Kanpo estekak

* Datuak: Q27567
# Abañola

Abañola Espainiako Alderdien Legea onartu ondoren Abadiñon sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 744 izan ziren boto nuluak, emandako botoen %17,08.

## Ikus, gainera

* Espainiako Alderdien Legea

## Kanpo estekak

* Datuak: Q12252728
# Acanthocercus

Acanthocercus Agamidae familiako generoetako bat da. Afrikako ekialde eta hegoaldean bizi dira, eta Arabiar Penintsulan.

## Espezieak

* Acanthocercus adramitanus (Anderson, 1896)
* Acanthocercus annectens (Blanford, 1870)
* Acanthocercus atricollis (Smith, 1849)
* Acanthocercus branchi Wagner, Greenbaum & Bauer, 2012
* Acanthocercus cyanogaster (Rüppell, 1835)
* Acanthocercus guentherpetersi Largen & Spawls, 2006
* Acanthocercus phillipsii (Boulenger, 1895)
* Acanthocercus yemensis (Klausewitz, 1954)

## Kanpo estekak

* Datuak: Q1755094
* Multimedia: Acanthocercus / Q1755094
* Espezieak: Acanthocercus
# Ainsworth (Nebraska)

Ainsworth Nebraskako hiri bat da. Brown konderrian kokatua dago. 2010ean 1.728 biztanle zituen, 2,59 kilometro koadrotan banatuta.

## Ikus, gainera

* Brown konderria

## Kanpo estekak

* Datuak: Q406128
* Multimedia: Ainsworth, Nebraska / Q406128
# Ainring

Ainring Alemaniako udalerria da. Bavariako estatuan kokatuta dago, Berchtesgadener Land barrutian. 2014an 9.598 biztanle zituen 32,97 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q406109
* Multimedia: Ainring / Q406109
# Ainsuberreluz

Ainsuberreluz, baita ere Ainsu Berreluz, XVIII. mendean zehar Gipuzkoako hiru herrien batasuna izan zen: Alkiza, Anoeta eta, 1815etik, Hernialde.

## Historia

Elkartzeak hurbileko hiribildu batzuen akordiotik sortzen ziren, aldi baterako konkordia-eskritura sinatzen zutenak eta gero berritzen zihoazenak. Fusio horiei esker, kideen suak — botoen baliokideak — biltzen zituzten, eta Gipuzkoako Batzar Nagusietara ordezkari amankomun bat bidaltzen zuten.
1742an, Ainsu batu zen, Alkiza eta Anoeta hiribilduak biltzen zituena; hasiera batean hogei urterako sinatu bazen ere, gero 1762ko ekainean, 1781eko ekainean eta 1805eko ekainean berritu zen. 1815eko urrian, Hernialde hiribildua batasunera gehitu zen, baina izena aldatu eta Ainsuberreluz izena jarri zitzaion. Deskribapena Pablo Gorosabelen Diccionario histórico-geográfico-descriptivo de los pueblos, valles, partidos, alcaldías y uniones de Guipúzcoa (1862) hiztegian agertu zen.

## Erreferentziak

* ↑ https://www.altimetrias.net/aspbk/verPuerto.mobi.asp?id=501
* ↑ Gorosabel, 1862, 33.or.
* ↑ https://www.alkiza.eus/es/historia
* ↑ Horrela dio: "AINSUBERRELUZ: union que se compone de las villas de Alquiza, Anoeta y Hernialde. Se formó para tiempo de veinte años entre solas las dos primeras con la denominación de Ainsu por escritura de 11 de diciembre de 1742; la cual fué renovada por las de 25 de junio de 1762, 13 de junio de 1781 y 3 de junio de 1805. El objeto que se propusieron en esta hermandad las dos villas contratantes fué el de elegir alternativamente su representante comun en las juntas de la provincia, para economizar el coste de sus dietas, la formacion de la compañía de tercios en casos de guerra, y el nombramiento del alcalde de sacas en su turno. A las expresadas dos villas se agregó la de Hernialde, con lo cual constituyeron una nueva union con el nombre que ahora tiene por escritura de 8 de octubre de 1815 sin tiempo determinado, que es el que en el dia rige. La union de Ainsuberreluz está encabezada con 30 fuegos, de los cuales corresopnden á Alzquiza 14: á Anoeta 8: á Hernialde los otros 8. Sus representantes en las juntas de la provincia ocupan el vigésimo segundo lugar á mano izquierda del corregidor".

## Kanpo estekak

* (Gaztelaniaz):Javier Maria Sada: Breve historia antigua de los pueblos de Gipuzkoa. Gipuzkoako Foru Aldundia.
* Datuak: Q119792685
# Ainsworth (Iowa)

Ainsworth Iowako hiri bat da. Washington konderrian kokatua dago. 2010ean 567 biztanle zituen, 0,97 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q1922597
* Multimedia: Ainsworth, Iowa / Q1922597
# Ainsworth (Wisconsin)

Ainsworth Ameriketako Estatu Batuetako inkorporatutako herri bat da. Langlade konderrian dago, Wisconsin estatuan. 477 biztanle ditu, 71,9 kilometro koadroko azaleran banatuta.

## Ikus, gainera

* Langlade konderrian

## Kanpo estekak

* Datuak: Q2219346
* Multimedia: Ainsworth, Wisconsin / Q2219346
# Aintza

    Ez nahasi Ainhize herriarekin, goi-nafarreraz eta lehen Aintza deitua.
Aintza edo loria (latinezko gloriatik, "ospea"), baita ere jainkozko aintza edo jainkozko loria, judaismoaren eta kristautasunaren kontzeptu teologikoa da, Jainkoaren presentzia adierazten duena. Zeruaren kontzeptuaren sinonimo ere bada kristautasunean, zeruan Jainkoaren presentziarekin bat egiten baitute salbazioa aurkitu duten arimek.
Gloria latinezko Biblietako hitz arruntenetako bat da, Elizen Arteko Biblian euskaraz aintza gisa emana, neologismoa den arren. Itun Zaharrean hebreerazko hainbat hitz itzultzeko erabiltzen da, adibidez hod (הוד) eta kabod (כבד KBD); eta Testamentu Berrian doxa (δόξα) hitz grekoa itzultzeko. Kabod hitzak hebreeraz jatorriz " pisua " edo " grabitatea " esan nahi zuen. Hitz bera erabiltzen da " garrantzia ", " ohorea " eta " maiestate " adierazteko. Hebrear Bibliako bertsio greziarrek (Septuaginta) kontzeptu hau doxa hitzarekin itzuli zuten.
Aintza eta Loria biak dira euskarazko emakumezko ponte-izenak, Gloria hedatuaren parekideak, baina 20. eta 21. mendeetako aldaera ezagunena Aintzane da.

## Ikus, gainera

* Loria (argipena)
* Gloria (argipena)
* Aintzane (izena)

## Erreferentziak

* ↑ «aintza - BIBLIJA.net - Biblia interneten» www.biblija.net (Noiz kontsultatua: 2019-09-04).
* ↑ «EODA - Recherche - EODA» www.euskaltzaindia.eus (Noiz kontsultatua: 2019-09-04).
* ↑ Kaplan, aipatua hemen: en:Hod (Kabbalah)
* ↑ Botterweck, aipatua hemen: en:K-B-D
* ↑ "Brilliant celebrity with praise". The Catholic Encyclopedia, "Glory"

## Kanpo estekak

* Datuak: Q2465852
# Aintree

Aintree, Ingalaterrako ipar-mendebaldean dagoen udalerri bat da, Merseyside konderrian.
2011n 6.689 biztanle zituen.

## Leku nabarmenak

* Aintreeko zirkuitua: Grand National auto lasterketaten kokalekua
* Datuak: Q406146
* Multimedia: Aintree / Q406146
# Aintreeko zirkuitua

Aintreeko zirkuitua, Ingalaterrako Liverpool hiritik hurbil dagoen motor lasterketa zirkuitu bat izan da. Bertan, 1955-1962 artean 1 Formulako Erresuma Batuko Sari Nagusia ospatu zen.

## Ikus gainera

* 1 Formulako zirkuituak

## Kanpo estekak

* Datuak: Q12221467
* Multimedia: Aintree Motor Racing Circuit / Q12221467
# Aintza Aitari

Aintza Aitari hitz horrekin hasten den otoitz kristaua da, izaera hirukoiztarra duena. Kristautasunaren hasieran jada egiten zuten.
Salmo batzuen errezitazioaren amaieran gehitzen dute, arrosarioaren misterio bakoitzaren amaieran edo Gure Aita-Agur Maria-Aintza triptiko jainkozkoa osatzeko ere otoitz egiten dute.

## Hitzak

| « | Aintza Aitari eta Semeari eta Espiritu Santuari. Hasieran izan bezala, orain eta beti, gizaldi eta gizaldietan. Amen. | » |
| « | Gloria Patri, et Filio, et Spiritui Sancto. Sicut erat in principio, et nunc, et semper, et in sæcula sæculorum. Amen. | » |

## Erreferentziak

* ↑ (Ingelesez) Ayois, Nicholas. (2007). Gloria Patri: The History and Theology of the Lesser Doxology. Paris: University of Notre Dame Press, 129 or. ISBN 978-0-268-02029-3..
* ↑ OTOITZAK EUSKARAZ / ORACIONES EN EUSKERA. 2011-10-22.

## Kanpo estekak

* Datuak: Q217381
* Multimedia: Gloria patri / Q217381
# Achnacroish

Achnacroish, Eskoziako gaeleraz: Achadh na Croise, Eskoziako herri bat da, Argyll eta Bute konderrian.

## Kanpo estekak

* Datuak: Q3776673
* Multimedia: Achnacroish / Q3776673
# Achnahannet (Strathspey)

Achnahannet, Eskoziako gaeleraz: Achadh na h-Annaid, Eskoziako Highland eskualdeko herrixka bat da, Badenoch eta Strathspey barrutian.

## Kanpo estekak

* Datuak: Q15178063
# Achnairn

Achnairn, Eskoziako gaeleraz: Achadh an Fheàrna, Eskoziako Highland eskualdeko udalerri bat da, Sutherland barrutian.

## Kanpo estekak

* Datuak: Q4673844
# Achnamara

Achnamara, Eskoziako gaeleraz: Achadh na Mara, Eskoziako udalerri bat da, Knapdale eremuan eta Argyll eta Bute konderrian.

## Kanpo estekak

* Datuak: Q4673471
* Multimedia: Achnamara / Q4673471
# Achnahannet (Loch Ness)

Achnahannet, Eskoziako gaeleraz: Achadh na h-Annaid, Eskoziako Highland eskualdeko herrixka bat da. Loch Ness aintziraren ipar-mendebaldeko ertzean dago, Drumnadrochit udalerriaren hegoladean eta A81 errepidean, Lenie udalerria eta Urquhart gazteluaren hego-mendebaldean.

## Kanpo estekak

* Datuak: Q4673843
# Achnagarron

Achnagarron, Eskoziako gaeleraz: Achadh nan Gearran, Eskoziako herri txiki bat da, Highland eskualdeko Ross eta Cromarty barrutian.

## Kanpo estekak

* Datuak: Q2201038
# Achnaha

Achnaha, Eskoziako gaeleraz: Achadh na h-Àtha), Eskoziako Highland eskualdeko udalerri bat da, Lochaber barrutian. Bertako turismoguneetako bat sumendi kraterra da.

## Kanpo estekak

* Datuak: Q4673839
* Multimedia: Acharacle / Q4673839
# Achnahaird

Achnahaird, Eskoziako gaeleraz: Achadh na h-Àirde, Eskoziako etxalde txiki bat da, Highland eskualdeko Ross eta Cromarty barrutian.

## Kanpo estekak

* Datuak: Q2435543
* Multimedia: Achnahaird / Q2435543
# Achnahanat

Achnahanat, Eskoziako gaeleraz: Achadh na h-Annaid, Eskoziako Highland eskualdeko udalerri bat da, Sutherland barrutian.

## Kanpo estekak

* Datuak: Q2493210
* Multimedia: Achnahanat / Q2493210
# Achnafauld

Achnafauld, Eskoziako gaeleraz: Achadh na Follt, Eskoziako etxalde bat da, Perth eta Kinross eremu administratiboan.

## Kanpo estekak

* Datuak: Q4673836
* Multimedia: Achnafauld / Q4673836
# Alfredo Silva Estrada

Alfredo Silva Estrada (Caracas, 1933ko maiatzaren 14a - 2009ko urriaren 15a) venezuelar olerkaria izan zen. Egile sailkatzen zaila da, eta lan batzuetan Stéphane Mallarméren eragina nabarmena den arren, ezin esan daiteke joera edo eskola jakin baten jarraitzaile izan zenik; bere obra esperientzia poetiko bitxitzat hartua da. Oro har, hizkuntzaren garrantzia azpimarratu ohi du, eta hizkuntzak eskaintzen dituen adierazpen aukeren interpretazio bitxi eta berezia egiten du. Bere olerkigintzan nabarmen ageri da ezinegon existentzialerako joera, nahasmena eta ziurgabetasuna, etengabe euforia ez galtzeko ahalegina egiten duen arren. Horrela agertzen da De la casa arraigada (1953, Etxe errotuaz) bere lehen liburuan, eta aipagarria du, orobat, Los moradores (1975, Bizitzaileak).

## Lanak
### Poesia

* 1953 De la casa arraigada.
* 1954 Cercos.
* 1962 Del traspaso.
* 1962 Integraciones. De la unidad en fuga.
* 1963 Literales.
* 1963 Lo nunca proyectado.
* 1967 Transverbales I.
* 1969 Acercamientos.
* 1972 Transverbales II.
* 1972 Transverbales III.
* 1975 Los moradores.
* 1978 Los quintetos del círculo.
* 1979 Contra el espacio hostil.
* 1979 Variaciones sobre reticularias.
* 1986 Dedicación y ofrendas.
* 1989 De bichos exaltado.
* 1989 La palabra trasmutada.
* 2002 Al través..

## Erreferentziak

* ↑ openlibrary.org. Alfredo Silva Estrada. .
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-02-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5639674
# Alfredo Remus

Alfredo Remus (Buenos Aires, 1938ko azaroaren 9a - ibidem, 2022ko irailaren 28a) argentinar musikaria izan zen, kontrabaxu-jotzailea, estilo desberdinak landu zituena, besteak beste, tango, jazz, Argentinako folklore eta bossa nova.

## Kolaborazioak

Amerikako musikari garrantzitsuekin lan egin du: Paul Gonsalves, Vinícius de Moraes, Maria Bethânia, Enrique "Mono" Villegas, Gato Barbieri, Mercedes Sosa, Tony Bennett, Ariel Ramírez, Víctor Heredia, Alberto Cortez, Trio Los Panchos, Raphael, Cuarteto Zupay, Dyango, Leonardo Favio, Sandro, Susana Rinaldi, Antonio Carlos Jobim. Kontrabaxua jotzen Ariel Ramírezen Misa Criolla (1964) album historikoan hartu zuen parte.
Garrantzitsua izan zen ere bai Eduardo Lagosen etxean egiten ziren bileretan bere partehartzea. Bilera horietan musikari asko biltzen ziren (Lagos, Astor Piazzolla, Hugo Díaz, Oscar Cardozo Ocampo, Domingo Cura, Oscar López Ruiz). Hugo Díazek bilera horiei, umorez, folkloréishons deitzen zien. Berez, musikariak jam sessions moduan aritzen ziren haietan.

## Diskografia

Hauek dira bere grabazio nagusiak:
* Trauma, 1968
* Encuentros, 1968, Enrique "Mono" Villegas, Paul Gonsalves eta Willie Cookekin batera. Azken biak Duke Ellingtonen orkestraren partaideak ziren.
* The best of Alfredo Remus, 1970
* Remus 5, 1972
* Nardis, 1985
* Remus, 2004
* Piano Contra Piano,
* Tangueando
* Tributo a Bill Evans, 2006

## Erreferentziak

* ↑ https://www.discogs.com/es/artist/392292-Alfredo-Remus

## Kanpo estekak

* (Gaztelaniaz):Alfredo Remusen webgune ofiziala.
* (Gaztelaniaz):Alfredo Remusekin elkarrizketa.
* (Gaztelaniaz):Nardis albuma Youtuben.
* Datuak: Q5667960
# Alfredo Schürig estadioa

Alfredo Schürig estadioa, Parque São Jorge edo Fazendinha ere deitua, Tatuapeko Parque São Jorgeren barruan dagoen estadio bat da, Brasilgo São Paulo hiriaren ekialdean, Sport Club Corinthians Paulistarena da eta 18.000 lagunentzako lekua du. .
Estadioa Corinthianseko kide elkartuen diru laguntzarekin eraiki zen eta Jacareíko bizilaguna zen eta Florêncio de Abreu kalean denda zuen ongilearen izena jarri zioten. 33.000 contos de Réis-en zenbatekoarekin, lurrak erosi zituen 1926an. Estadioan publiko kopurua 28.000 pertsona errekorra da, 1947an Corinthians-en eta Santosen arteko partida batean. Gaur egun estadioa lehen taldearen entrenamendu gisa eta ligako partidetarako erabiltzen da beheko kategorietan soilik, dituen mugak direla eta. Hala ere, bere hobekuntza orokorrerako proiektuak daude, besteak beste, 20.000 lagunentzako harmailak handitzea, 2009tik aurrera asistentzia txikiagoa duten jokoetan erabili ahal izateko.

## Historia

Estadioa, artean argirik gabe, 1928ko uztailaren 22an inauguratu zuten. América-RJren aurkako lagunarteko partidan. Partida 2-2 berdinduta amaitu zen eta bi mila lagunek ikusi zuten, garai hartako estadioaren gehienezko edukiera. Bi golak De Maria australiarrek sartu zituzten, lehenengoa lehen denboratik 29 segundora. Estadioaren argiztapena 1961eko otsailaren 25ean inauguratu zen, Corinthians taldearen gala gauean, Flamengo de Ríori 14-2 irabazi zion.
São Jorge Parkeak 158 mila metro koadroko azalera eraikia, hainbat epaitegi, bi gimnasio, jatetxe zabal bat, egoitza sozial eta administratiboa eta Brasilgo ur-parke handienetako bat ditu.

## Erreferentziak

* ↑ «Estadio Alfredo Schürig» soccerway.com.
* ↑ «Jogo inaugural da Fazendinha como casa do Corinthians completa 87 anos» www.corinthians.com.br.

## Kanpo estekak

* Datuak: Q911676
* Multimedia: Estádio Alfredo Schürig / Q911676
# Alfredo Saxonia-Coburg eta Gothakoa

Alfredo (Alfred Ernest Albert; Windsor gaztelua, 1844ko abuztuaren 6a - Rosenau gaztelua, Coburg, 1900eko uztailaren 30a) Saxonia-Coburg eta Gothako duke subiranoa izan zen 1893tik hil zen arte.
Viktoria erreginaren eta Alberto printzearen bigarren semea izan zen. 1866an Edinburgoko duke titulua jaso zuen.
1874an Maria Aleksandrova Errusiakoa dukesa handiarekin ezkondu zen. Ezkontza ospatzeko gozotegi ingeles batek Maria galleta sortu zuen.
1893ko abuztuaren 22an bere osaba Ernesto II.aren lekua hartu zuen Saxonia-Coburg eta Gothako dukerrian. Bere seme eta oinordekoak bere buruaz beste egin zuen 1899an. Alfredo 1900. urtean hil zen eta Karlos Eduardo iloba izan zuen oinordeko tronuan.
Zuhaitz genealogikoa :
Alfred, Hereditary Prince of Saxe-Coburg and Gotha
Karlos II.a Errumaniakoa
Elisabet Errumaniakoa
Maria Errumaniakoa
Maria Errumaniakoa
Prince Nicholas of Romania
Princess Ileana of Romania
Prince Mircea of Romania
Princess Elisabeth of Hesse and by Rhine
Ernest I, Duke of Saxe-Coburg and Gotha
Alberto Saxonia-Coburg eta Gothakoa
stillborn son von Hessen-Darmstadt
Princess Louise of Saxe-Gotha-Altenburg
Alfredo Saxonia-Coburg eta Gothakoa
Princess Victoria Melita of Saxe-Coburg and Gotha
Grand Duchess Maria Kirillovna of Russia
Eduardo Kentekoa
Viktoria Erresuma Batukoa
Grand Duchess Kira Kirillovna of Russia
Viktoria Saxonia-Coburg-Saalfeldekoa
Grand Duke Vladimir Kirillovich, Grand Duke of Russia
Gottfried, 8th Prince of Hohenlohe-Langenburg
Princess Marie Melita of Hohenlohe-Langenburg
Princess Alexandra of Saxe-Coburg and Gotha
Princess Alexandra of Hohenlohe-Langenburg
unnamed son Saxe-Coburg and Gotha
Princess Irma of Hohenlohe-Langenburg
Prince Alfred of Hohenlohe-Langenburg
Prince Álvaro of Orleans
Princess Beatrice of Saxe-Coburg and Gotha
Prince Alfonso of Orleans
Prince Ataulfo of Orleans :

## Kanpo estekak

* Datuak: Q158143
* Multimedia: Alfred, Duke of Saxe-Coburg and Gotha / Q158143
# Alfredo Retortillo

José Alfredo Retortillo Paniagua (Zürich, 1965) bizkaitar politologoa da. 2016ko azaroaren 28tik aurrera Turismo, Komertzio eta Kontsumo Sailburua da.
Deustuko Unibertsitatean lizentziatura eta Euskal Herriko Unibertsitatean lortu ondoren, Essexen eta Mannheimen ikertu du. PSE-EEko militantea, arlo pribatuan lan egin zuen 1995ean EHUn politika zientzietako irakasle bilakatu arte.
Hainbat hedabidetako eztabaidetan ohiko parte hartzailea, akademian ikerlari lanetan ibilia ere bada; besteak beste, Euskobarometroaren sorreran.
2019ko otsailean Jose Antonio Pastorrek Alfredo Retortillok hilabete horretan bertan Jaurlaritza utziko zuela iragarri zuen, maiatzean ospatuko diren udal hauteskundeetan Barakaldoko alkatetzara aurkezteko PSE-EEtik.

## Lanak

* Estática y dinámica en las actitudes políticas y los resultados electorales de la Comunidad Autónoma Vasca desde 1977, Iura Vasconiae, 7. alea, 99-116 - ISSN: 1699-5376. Xabier Aierdirekin batera
* Las elecciones locales y forales vascas de 2007, M. Arenilla (ed): La Administración Pública entre dos siglos, 113-140.. INAP (Madril) - ISBN: 978-84-7351-396-8. Francisco Llera eta Rafael Leonisiorekin batera.
* Bertsolaritza Tradizio Modernoa (2007) EHU (Bilbo) - ISBN: 978-84-9860-037-7. Zenbait egileekin batera
* Los españoles y las víctimas del terrorismo (2005) CIS (Madril) - ISBN: 84-7476-379-7. Francisco Llerarekin batera
* Los españoles y la Universidad (2004) ANECA (Madril) - ISBN: 84-7476-379-7. Francisco Llerarekin batera

## Erreferentziak

* ↑ «Sailburuak» Berria 2016-11-25.
* ↑ EHUren webgunea
* ↑ «Retortillo, un experto politólogo habitual en los medios de comunicación» Deia 2016/11/24.
* ↑ https://www.eitb.eus/eu/albisteak/politika/osoa/6172222/retortillok-jaurlaritza-utziko-du-barakaldoko-aldakatzera-aurkezteko-pseeetik/

## Kanpo estekak

* Datuak: Q27918419